Nr. C 67/8 De Europæiske Fællesskabers Tidende 15. 3. 91 
II 
(Forberedende retsakter) 
KOMMISSIONEN 
Forslag til Rådets forordning (EØF) om anvendelse af fællesskabsretten på De Kanariske Øer 
(91/C 67/13) 
KOM(90) 686 endelig udg. 
(Forelagt af Kommissionen den 20. december 1990) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, 
under henvisning til akten om Spaniens og Portugals 
tiltrædelse, i det følgende benævnt »tiltrædelsesakten«, 
særlig artikel 25, stk. 4, første afsnit, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ifølge tiltrædelsesaktens artikel 25 finder Traktaterne og 
retsakter, der er udstedt af De Europæiske Fællesskabers 
institutioner, anvendelse på De Kanariske Øer, med 
forbehold af de undtagelser, der er omhandlet i nævnte 
artikel, i artikel 155 og i protokol nr. 2, der er vedlagt 
som bilag til tiltrædelsesakten; 
efter denne bestemmelse omfattes De Kanariske Øer 
derfor ikke af Fællesskabets toldområde, den fælles 
handelspolitik og den fælles landbrugs- og fiskeripolitik; 
erfaringen har dog vist, at udviklingen på De Kanariske 
Øer ville forløbe bedre, hvis de var fuldstændig inte­
greret i de fælles politikker og i processen til virkeliggø­
relse af det indre marked; derfor bør den ordning, der er 
fastsat i tiltrædelsesakten, ændres, og De Kanariske Øer 
integreres i Fællesskabets toldområde; i henhold til tiltrædelsesaktens artikel 25, stk. 4, første 
afsnit, kan Rådet på anmodning af Spanien på forslag af 
Kommissionen og efter høring af Europa-Parlamentet 
træffe afgørelse med enstemmighed om optagelse af De 
Kanariske Øer i Fællesskabets toldområde og derved 
fastsætte egnede foranstaltninger med henblik på, at 
bestemmelserne i den gældende fællesskabsret ud­
strækkes til også at omfatte De Kanariske Øer; Spanien 
indsendte den 7. marts 1990 en anmodning herom i 
henhold til nævnte artikel; 
integreringen af De Kanariske Øer i Fællesskabets poli­
tikker må ske gradvis i løbet af en passende overgangspe­
riode, og den må ikke berøre de særlige foranstaltninger, 
der er indført på grund af de særlige forhold, der gør sig 
gældende for De Kanariske Øer som følge af deres 
afsides beliggenhed og økarakter, eller deres traditionelle 
økonomiske og beskatningsmæssige stilling; disse foran­
staltninger skal indeholdes i et særligt program, der skal 
vedtages i medfør af denne forordning; 
efter gennemførslen af den fælles landbrugspolitik på De 
Kanariske Øer, med undtagelse af den supplerende 
mekanisme for samhandelen for så vidt angår forsy­
ningen af øerne, kan landbrugsprodukter frit omsættes 
dér på samme betingelser som i det øvrige Spanien 
(overgangsperioden udløber pr. 31. december 1995); 
inden for denne ramme sikres den fri bevægelighed for 
produkter mellem De Kanariske Øer og resten af 
Spanien; samtidig med at den fælles landbrugspolitik 
anvendes fuldstændigt, bør en særlig forsyningsordning 
træde i kraft; gennemførelsen af denne politik bør 
desuden ledsages af særlige foranstaltninger vedrørende 
landbrugsproduktionen på De Kanariske Øer; derfor bør 
tiltrædelsesaktens bestemmelser om anvendelsen om den 
fælles landbrugspolitik på De Kanariske Øer gælde 
uændret, indtil forsyningsordningen er trådt i kraft, idet 
bestemmelserne om adgangen for produkter med oprin­
delse på De Kanariske Øer til andre dele af Fællesskabet 
dog undtages; bestemmelserne i protokol nr. 2 til tiltræ­
delsesakten om bananer skal fortsat gælde; de skal dog 
senere ændres, når Rådet vedtager fælles foranstaltninger 
derfor; 
15.3.91 De Europæiske Fællesskabers Tidende Nr. C 67/9 
den fælles fiskeripolitik bør anvendes for De Kanariske 
Øer fra det tidspunkt, hvor denne forordning træder i 
kraft, og på samme vilkår som for det øvrige Spanien 
(overgangsperioden udløber pr. 31. december 1995), dog 
med undtagelse af de særlige foranstaltninger, der skal 
vedtages inden for gældende lovgivning; 
for at afbøde ulemperne som følge af De Kanariske Øers 
geografiske isolation og økarakter har de traditionelt 
været omfattet af økonomiske og skattemæssige undta­
gelsesordninger; 
De Kanariske Øers integration i Fællesskabet er ikke 
uforenelig med opretholdelsen af en særordning for indi­
rekte beskatning for disse øer, og navnlig det forhold, at 
De Kanariske Øer fortsat falder uden for det geografiske 
anvendelsesområde for den fælles momsordning i medfør 
af artikel 26, sammen med bilag I, kapitel V, afsnit 2, til 
tiltrædelsesakten, hvorved artikel 3, stk. 2, i Rådets sjette 
momsdirektiv 77/388/EØF (') ændres, og'med, at De 
Kanariske Øer fortsat falder uden for det geografiske 
anvendelsesområde for direktiverne om forarbejdet 
tobak, jf. artikel 26 sammen med bilag I, kapitel V, afsnit 
3 og 4, til tiltrædelsesakten; 
Fællesskabet har en positiv forhåndsindstilling til målene 
for den reform, som Spanien har indledt med hensyn til 
de beskatningsmæssige aspekter af den økonomiske og 
skattemæssige ordning, der gælder for De Kanariske 
Øer; efter denne reform skal der gradvis indføres en 
moderne form for indirekte beskatning som et redskab til 
økonomisk og social udvikling, finansiering af de lokale 
budgetter og som forudsætning for fuldstændig integra­
tion i Fællesskabet efter en overgangsperiode, der ikke 
kan overstige ti år; 
derfor bør der indtil den 31. december 2000 i to faser på 
hver fem år efter en dynamisk proces, hvorunder De 
Kanariske Øer gradvis indtræder i toldunionen, gives 
tilladelse til en række fuldstændige eller delvise undta­
gelser for den lokale produktion med hensyn til anven­
delsen af den nye afgift, »arbitrio«, på produktion og 
import, hvis disse undtagelser bidrager til fremme af 
lokalt virke; anvendelsen af denne afgift skal dog stilles i 
bero for produkter, der henhører under den fælles land­
brugspolitik, indtil denne politik finder anvendelse, idet 
de bestemmelser, der gælder for De Kanariske Øers 
samhandel med tredjelande, bør opretholdes indtil 
samme tidspunkt for import af disse produkter fra disse 
lande; 
C) EFT nr. L 145 af 13. 6. 1977, s. 1. afviklingen af denne afgift bør ske sideløbende med den 
gradvise indførelse af Den Fælles Toldtarif (FTT) fra det 
tidspunkt, hvor denne forordning træder i kraft, og i 
løbet af samme overgangsperiode, således at De Kana­
riske Øer er fuldstændigt integreret i toldunionen den 
31. december 2000; for produkter, der henhører under 
den fælles landbrugspolitik, finder FTT og de øvrige 
importafgifter først anvendelse, når de særlige foranstalt­
ninger om forsyning af De Kanariske Øer med væsent­
lige landbrugsprodukter er trådt i kraft; under alle 
omstændigheder kan den gradvise indførelse af FTT på 
De Kanariske Øer eventuelt ledsages af særlige toldfor­
anstaltninger eller undtagelsesbestemmelser fra den fælles 
handelspolitik for visse konkurrencefølsomme produkter; 
sådanne foranstaltninger kan ligeledes træffes for den 
ordning, der finder anvendelse for frizoner; 
den afgift, benævnt »arbitrio insular — tarifa especial«, 
der anvendes for produkter, der leveres fra andre dele af 
Fællesskabet ifølge de betingelser, der er fastsat i artikel 
6, stk. 3, i protokol nr. 2 til tiltrædelsesakten, forlænges 
ikke ud over til den 31. december 1992: opkrævningen af 
denne afgift for produkter, der importeres fra tredje­
lande til De Kanariske Øer, skal gradvis nedsættes fra 
1. januar 1996 og helt afskaffes pr. 31. december 2000, 
uden at dette begrænser gyldigheden af gældende af­
taler — 
VEDTAGET FØLGENDE FORORDNING: 
Artikel 1 
Traktaten og de akter, der er udstedt af De Europæiske 
Fællesskabers institutioner, for hvilken der fastsættes 
undtagelser i tiltrædelsesakten, finder anvendelse for De 
Kanariske Øer på de betingelser, der er fastsat i denne 
forordning. 
Artikel 2 
1. Fra ikrafttrædelsen af den særlig ordning, der 
omhandles i stk. 2, finder den fælles landbrugspolitik 
anvendelse på De Kanariske Øer på samme betingelser 
som for det øvrige Spanien. 
Imidlertid: 
— anvendes de supplerende mekanismer for samhandlen 
som omhandlet i tiltrædselsakten ikke ved import til 
De Kanariske Øer af de heraf omfattede produkter 
Nr. C 67/10 De Europæiske Fællesskabers Tidende 15. 3. 91 
— anvendes de bestemmelser, der gælder for det øvrige 
Spanien ved eksport af produkter med oprindelse på 
De Kanariske Øer til de øvrige dele af Fællesskabet, 
fra ikrafttrædelsen af denne forordning. 
2. Samtidig med indførelsen af den fælles landbrugs­
politik fastsættes der en særlig ordning for forsyning. 
3. Ved anvendelsen af den fælles landbrugspolitik 
tages der yderligere hensyn til den kanariske produktions 
særlige karakter. 
Artikel 3 
Den fælles fiskeripolitik anvendes på De Kanariske Øer 
på samme betingelser som for det øvrige Spanien. 
Samtidig med indførelsen af den fælles fiskeripolitik fast­
sættes der særlige foranstaltninger for i givet fald at tage 
hensyn til den kanariske produktions særlige karakter. 
Artikel 4 
1. Ifølge artikel 26 sammenholdt med bilag I, kapitel 
V, afsnit 2, til tiltrædelsesakten, hvorved artikel 3, stk. 2, 
i sjette momsdirektiv ændres, gælder den fælles moms­
ordning ikke for De Kanariske Øer. 
2. Ifølge artikel 26 sammenholdt med bilag I, kapitel 
V, afsnit 3 og 4, til tiltrædelsesakten kan Spanien ikke 
gennemføre Rådets direktiv 72/464/EØF O og 
79/32/EØF O på De Kanariske Øer. 
Artikel 5 
1. I en overgangsperiode indtil senest den 31. 
december 2000 kan de spanske myndigheder for samtlige 
produkter, der indføres til De Kanariske Øer, og som 
produceres dér, opkræve den såkaldte »arbitrio« på 
produktion og import (APIM). Opkrævningen af denne 
afgift stilles dog i bero for produkter, der henhører 
under den fælles landbrugspolitik, indtil den særlige 
forsyningsordning, der omhandles i artikel 2, stk. 2, 
træder i kraft. 
2. Satserne for afgiften fastsættes indtil den 31. 
december 1995 i overensstemmelse med stk. 3. Fra den 1. 
januar 1996 nedsættes disse satser med 20 % om året, 
således at afgiften afskaffes inden for den i stk. 1 fast­
sætte frist. 
C) EFT nr. L 303 af 31. 12. 1972, s. 1. 
(2) EFT nr. L 10 af 16. 1. 1979, s. 8. 3. Satserne kan fastsættes til mellem 0,1 % og 5 % 
afhængigt af produktkategori; de kan i intet tilfælde 
andrage over 15 % af den oprindelige sats. Forskellene i 
satserne må i intet tilfælde medføre forskelsbehandling 
over for produkter fra Fællesskabet. 
4. I den i stk. 1 omhandlede overgangsperiode kan 
der indtil den 31. december 1995 gives tilladelse til delvis 
eller fuldstændig fritagelse for afgiften for den lokale 
produktion afhængigt af de økonomiske behov, under 
hensyn til De Kanariske Øers særlige forhold og med 
deres fuldstændige integration i toldunionen for øje. 
Disse fritagelser skal under hensyn til fællesskabsstøtte­
rammerne herfor være et led i den økonomiske og 
sociale udvikling på De Kanariske Øer og bidrage til at 
fremme de lokale erhverv uden dog at ændre samhande­
lens vilkår i modstrid med almenvellet. 
5. De fritagelsesordninger, der fastsættes af myndig­
hederne i henhold til stk. 4, meddeles Kommissionen, 
der inden for en frist på tre måneder skal vurdere, hvor­
vidt de er i overensstemmelse med de i samme stykke 
omhandlede målsætninger. Hvis Kommissionen ikke har 
udtalt sig inden for denne frist, betragtes ordningen som 
godkendt. 
6. Kommissionen undersøger i løbet af 1995 efter 
samråd med de spanske myndigheder, hvilken virkning 
de trufne foranstaltninger har haft på De Kanariske Øers 
økonomi og på udsigterne for deres integration i Fælles­
skabets toldområde. På grundlag af denne undersøgelse 
kan de spanske myndigheder efter de kriterier, der er 
fastsat i stk. 4, og den procedure, der er fastsat i stk. 5, 
bemyndiges til fuldstændigt eller delvis indtil den 31. 
december 2000 at opretholde visse fritagelser. 
Artikel 6 
1. I løbet af en overgangsperiode indtil senest den 31. 
december 2000 indføres Den Fælles Toldtarif (FTT) 
gradvis efter følgende tidsplan: 
— indtil den 31. december 1992 andrager de toldsatser, 
der kan anvendes, 30 % af satserne i FTT; fra den 1. 
januar 1993 andrager disse satser 35 % af FTT, 
derefter 40 % af FTT fra 1. januar 1994 og 50 °/o af 
FTT fra 1. januar 1995 
15. 3.91 De Europæiske Fællesskabers Tidende Nr. C 67/11 
— fra den 1. januar 1996 forhøjes satserne med IQ % 
om året, således at FTT efter overgangsperiodens 
udløb finder fuldstændig anvendelse på De Kanariske 
Øer. 
2. Gennemførelsen af FTT og de øvrige importaf­
gifter, der anvendes som led i den fælles landbrugspo­
litik, stilles dog i bero, indtil den særlige forsyningsord-
ning, der omhandles i artikel 2, stk. 2, træder i kraft. 
3. FTT indføres på De Kanariske Øer, uden at det 
begrænser gyldigheden af de særlige toldforanstaltninger 
eller i givet fald undtagelserne fra den fælles handelspo­
litik for visse konkurrencefølsomme produkter. Der kan 
ligeledes træffes toldforanstaltninger for så vidt angår 
den ordning, der gælder for frizonerne. 
4. Afgiften »arbitrio insular — tarifa especial«, der 
gælder for De Kanariske Øer, finder anvendelse for 
produkter, der leveres fra de øvrige dele af Fællesskabet, 
på de betingelser, der er fastsat i artikel 6, stk. 3, i 
protokol nr. 2, men den kan ikke forlænges ud over den 
31. december 1992. Uden at gyldigheden af gældende 
aftaler begrænses, nedsættes denne afgift gradvis fra den 
1. januar 1996 for importerede produkter med oprindelse 
i tredjelande og skal være fuldstændigt afskaffet pr. 31. 
december 2000. 
5. Konstateres det, at anvendelsen af stk. 1 fører til 
fordrejning af samhandelen, kan Kommissionen beslutte, 
at forskellen mellem importafgifterne opkræves for varer, 
der bringes i fri omsætning på De Kanariske Øer, ved 
deres indførsel til de øvrige dele af Fællesskabets toldom­
råde. 
Artikel 7 
Den fælles handelspolitik finder anvendelse for De 
Kanariske Øer på samme betingelser som dem, der er 
fastsat for Spanien i tiltrædelsesakten, uden at gyldig­
heden af de særlige foranstaltninger, der er omhandlet i 
artikel 2, stk. 2, artikel 6, stk. 3, og artikel 10, stk. 3, i 
denne forordning derved begrænses. Artikel 8 
Kommissionen vedtager de fornødne foranstaltninger til 
hindring af spekulation og fordrejning af samhandelen 
som følge af den ændring af ordningen for samhandelen, 
der gælder for De Kanariske Øer. 
Artikel 9 
Rådet vedtager på forslag af Kommissionen og efter 
høring af Europa-Parlamentet og Det Økonomiske og 
Sociale Udvalg et særprogram for De Kanariske Øer 
som følge af disses afsides beliggenhed og økarakter. 
Dette program indeholder bl.a. de særlige foranstalt­
ninger, der omhandles i artikel 2, stk. 2 og 3, artikel 3, 
stk. 1, og artikel 6, stk. 3. Dette tværsektorelle hand­
lingsprogram, der omfatter de lovgivningsforanstalt­
ninger og finansielle forpligtelser, der skal vedtages for 
ved anvendelsen af de fælles politikker at tage hensyn til 
de særlige forhold på De Kanariske Øer, gennemføres 
før den 31. december 1992, ved at Rådet henholdsvis 
Kommissionen vedtager de fornødne retsakter i henhold 
til Traktaten. 
Artikel 10 
1. Denne forordning træder i kraft den ... 1991. 
2. De bestemmelser i tiltrædelsesakten, der vedrører 
anvendelsen af den fælles landbrugspolitik for De Kana­
riske Øer, samt fællesskabsbestemmelserne herom, 
gælder uændret, indtil de foranstaltninger, der er 
omhandlet i artikel 2, stk. 2, træder i kraft, dog senest 
indtil den 31. december 1991, bortset fra de bestem­
melser, der omhandler importen af produkter med oprin­
delse på De Kanariske Øer til de øvrige dele af Fælles­
skabet. 
3. Bestemmelserne i protokol nr. 2 til tiltrædelsesakten 
vedrørende bananer gælder fortsat. De tilpasses, når 
Rådet inden den dato, der er fastsat i artikel 4, stk. 2, 
litra b), i samme protokol, vedtager de fælles foranstalt­
ninger for dette produkt. 
Denne forordning er bindende i alle enkeltheder og 
gælder umiddelbart i hver medlemsstat.